Ilesia de Sant Salvador de Polinyà

A ilesia de Sant Salvador de Polinyà (esglèsia de Sant Salvador de Polinyà en catalán) ye una ilesia catalana, edificada en piedra picada en estilo romanico mientres o sieglo XII que se troba situada en o municipio de Polinyà, en a comarca d'o Vallés Occidental. Adedicada a Chesús de Nazaret en a suya faceta de Sant Salvador, fue consagrada en 1122, encara que se sabe que ya existiba d'antis mas. L'església romànica de Sant Salvador, en a pachina web oficial de Polinyà. Estió la ilesia parroquial de Polinyà dica 1792, cuan se debantó una nueva ilesia que se convertió en a nueva ilesia parroquial.

 Arquitectura 
Sant Salvador de Polinyà ye un edificio con una sola nau, con cubierta de vuelta de canyón y con abside semicircular. En dito abside se i troboron en os anyos 1920 pinturas romanicas d'a primera metat d'o sieglo XII, relacionadas con as pinturas d'a ilesia de Santa María de Barberà del Vallès; actualment as pinturas se troban depositadas en o Museu Diocesano de Barcelona y en a ilesia se i pueden contemplar unas reproduccions. As pinturas amuestran escenas d'o Nuevo Testamento, centradas en tres aspectos: l'Anunciación, a Visitación y a Natividat.

A decoración exterior de l'abside ye de traza lombarda, con arcuacions ciegas en series de dos entre lesenas, con tres finestras que se troban tamién entre as lesenas. Ye fácil que l'abside corresponda a lo primer templo d'o lugar, anterior a o suyo esviellamiento en o sieglo XII, ye decir, a meyaus d'o sieglo XI.

A puerta d'a frontera norte ye orichinal, con un arco de meyo punto, pero a puerta prencipal s'ha esviellau de raso. O suyo campanal, que se troba adhibiu a lo muro norte, ye de base cuadrada.

En 1792, cuan se debantó lo nuevo templo perpendicularment a l'antigo, a ilesia romanica padeixió modificacions que alteroron muitismo o suyo aspecto, en convertir-se en nomás que una simpla capiella y dependencias parroquials d'o nuevo templo.

 Bibliografía 
  Jesús Mestre i Godes y Joan-Albert Adell i Gisbert:  La Catalunya Central. Viatge al romànic català/7, Barcelona, RACC-62, 2002. ISBN 84 95571 64 1.

 Vinclos externos 
  L'església romànica de Sant Salvador, en a pachina web oficial de Polinyà.
  Pintures murals de Sant Salvador de Polinyà, documental de 5 minutos sobre a ilesia y as suyas pinturas, en www.edu3.cat.
  Articlo sobre Sant Salvador de Polinyà.

 Referencias 

Ilesia de Sant Salvador de Polinyà
Polinya
Polinya
Salvador de Polinya
Salvador de Polinya
Salvador de Polinya
Salvador de Polinya
Ilesia de Sant Salvador